विकास करेगा निगम, एसई ने सुनी लोगों की समस्याएं
लिवासपुरगांव में मंगलवार को नगर निगम सोनीपत की टीम पहुंची। नगर निगम के एसई ठाकुरलाल शर्मा ने ग्रामीणों को भरोसा दिलाया कि उनके गांव को समस्याओं से मुक्त कर दिया जाएगा। सभी समस्याअों का स्थाई समाधान किया जाएगा। रामराज सेवा समिति के संस्थापक जयवीर हुड्डा लिवासपुर गांव की समिति के प्रधान सुरेंद्र सिंह ने दोहराया कि नगर निगम को उनकी पंचायत से करोड़ों रुपए मिले थे। विकास पर अभी एक पैसा तक खर्च नहीं हुआ हैं।
लिवासपुर गांव के लोगों की समस्याएं सुनने के लिए एसई ठाकुरलाल अपनी पूरी टीम के साथ गांव में पहुंचे। जहां पर रामराज सेवा समिति के प्रधान सुरेंद्र सिंह, उपप्रधान बलराज सरोहा, रमेश मास्टर, हरिप्रकाश अहलावत, नफे सिंह, हवासिंह, कालू मियां, जम्मा मियां, जवाहर मियां अादि ने कहा कि गांव में समस्याओं में अंबार हैं। वे कई बार नगर निगम के कार्यालय के चक्कर काटकर थक चुके हैं, लेकिन कोई समाधान नहीं हुआ। गांव में पानी निकासी की कोई व्यवस्था नहीं है। गांव के बीच गंदे पानी के जोहड़ की वजह से लोग परेशान हैं। कुछ प्रभावशाली लाेगों ने नाले को रोक दिया। जिस कारण मेन रोड पर पानी जमा हो रहा है। फिरनी की हालत जर्जर हैं। स्ट्रीट लाइट नहीं लगाई गई। वे नगर निगम से गांव को डिजिटल आदर्श गांव बनाने की मांग भी की हैं। जिसमें सिलाई सेंटर, कम्यूनिटी सेंटर, मिडिल स्कूल, सीसीटीवी कैमरे, लाइब्रेरी, कंप्यूटर सेंटर, अस्पताल की सुविधा देने की मांग कर रहे हैं। इस पर एसई ठाकुरलाल शर्मा ने कहा कि वे लिवासपुर गांव को समस्याओं से मुक्त कर देंगे। गांव के सभी विकास कार्य प्राथमिकता के आधार पर पूरे किए जाएंगे।
^मौके पर ही एसडीओ जेई को गांव का सर्वे करने के आदेश दिए। रामराज सेवा समिति जो भी कार्य की लिस्ट देगी। वे सभी कार्य प्राथमिकता के आधार पर पूरे कराएं जाएंगे। नगर निगम शहरी तर्ज पर इन सभी गांवों का विकास करेगा। सभी गांवों से पानी निकासी की स्थाई व्यवस्था की जाएगी।’’ठाकुरलाल शर्मा,एसई।
राई .लिवासपुर में ग्रामीणों की समस्याएं सुनते नगर निगम के एसई ठाकुरलाल शर्मा।
hin_Deva hin_Deva hin_Deva hin_Deva bho_Deva